" فتح الله چی ترور تشکیلاتی پارالل دؤولت یاپیلانماسی (فئتو/پ.د.ی) تورکیه‌ده کی عضو‌لریندن توپ‌لانان یاردیم پول‌لاری ایله اینگیلیس میلت وکیلی ادوارت گارنیره تورکیه نی قارالایان حسابات (راپور)  یازدیردی".
بو خبری اینگیلتره‌ده نشر اولونان تایم قزئتی یایدی.
قزئت ادوارد گارنیرین تورکیه‌ نی تنقید ائتدیگی "تورکیه‌ده اینسان حاقلارینا حؤرمت و حقوقون اوستونلوگو" آدلی حسابات اوچون فتح الله چی ترور تشکیلاتی پارالل دؤولت یاپیلانماسیندان (فئتو/پ.د.ی) 115 مین 994 پوند استرلینگ (تخمینا 455 مین ترک لیره سی) آلدیغینی اورتایا چیخاردی.
قزئته گؤره، حساباتین (راپورون) یاییلماسینی هله ده فئتو /پ.د.ی-نین دسته باشی‌سی فتح الله گوله‌نین فخری صدری اولدوغو ژورنالیست‌لر و یازیچی‌لار واقفی طلب ائتدی.
تورکیه‌نین فتح الله چی ترور تشکیلاتی پارالل یاپیلانماسی (فئتو/پ.د.ی) ایله علاقه‌دار تشکیلات‌لارلا موباریزه‌سینه توخونان حسابات سپتامبر آییندا درج اولوندوقدان سونرا او زامان اینگیلتره‌نین باش ناظیری اولان داوید کامرون و خاریجی ایشلر ناظیری فیلیپ هاموندا گؤندریلدی.
خبرده ادوارد گارنیرین می آییندا اینگیلتره پارلامنتینده تورکیه ایله آوروپا اتفاقی آراسینداکی قاچقین‌لار باره‌ده راضیلاشما ایله باغلی ائتدیگی چیخیشینداکی " تورکیه حکومتی‌نین اینسان حاق‌لاری و حقوقی پوزونتولارینا" دایر ادعا‌لاری و اینگیلتره‌نین تورکیه‌نین آوروپا اتفاقی عضو‌لوگونه وئردیگی دستکی نظردن کئچیرمه‌یه چاغیرماسی دا خاطیرلادیلیر.
تایم قزئتی حساباتین یازیلماسیندا گارنیرله یاناشی لوردلار مجلیسینین عضوو هری ولف‌دا ایشتیراک ائتدیگینی بیلدیریر.
